Øyposten

Øyposten er en avis som blir utgitt i Finnøy og Rennesøy i Rogaland. Redaktør er Sigbjørn Høidalen. 

Avisen har kontor på Judaberg på Finnøy. Avisa kommer ut en gang i uken (torsdag), totalt 48 ganger i året.

 Historie 
Avisa startet som kommunalt informasjonsblad i 1970. I 1999 ble Øyposten aksjeselskap. I dag har avisa fem ansatte. Rune Nedrebø ble ansatt som ny redaktør i september 2019. Sigbjørn Høidalen overtok som redaktør fra mai 2023. Tidligere redaktører er blant annet Edd Meby og Jon Asgaut Flesjå. Etter kommunesammenslåing i 2020, hvor Finnøy og Rennesøy ble en del av Stavanger kommune, ble også Rennesøy med som en del av dekningsområdet til avisa.

Oppkjøp: I juni 2021 ble 80 prosent av Øyposten AS kjøpt opp av Schibsted, noe som innebar både Øyposten og nettavisa Randaberg24. I ettertid kjøpte konsernet også opp de siste 20 prosentene, og avisa ble dermed heleid av Schibsted. I 2023 solgte Schibsted 51 % av aksjene til Polaris Media.

Opplag
Bekreftede netto opplagstall fra Norsk Opplagskontroll og Landslaget for Lokalaviser.Årets tall publiseres på 
LLAs nyhetssider, eldre tall er tilgjengelige på nett: 2004-2005  ,  2006-2007  , 2008, 2009, 2010 (Besøkt 27. februar 2011)
2004: 1 157
2005: 1 157
2006: 1 191
2007: 1 254
2008: 1 312
2009: 1 390
2010: 1 458
2011: 1 430
2012: 1 462
2013: 1 429
2014: 1 391
2015: 1 381
2016: 1 340
2017: 1 318

Referanser

Eksterne lenker



Kategori:Aviser i Rogaland
Kategori:Kultur i Stavanger
Kategori:Aviser etablert i 1999
Kategori:Polaris Media